નવી દિલ્હી, 18 મે: 16મી લોકસભામાં મુસલમાનોનું પ્રતિનિધિત્વ સૌથી ઓછું રહેશે. ફક્ત 20 મુસ્લિમ ઉમેદવાર ચૂંટણી જીતી શક્યા છે. ઉત્તર પ્રદેશમાં 80 સીટો છે પરંતુ એકપણ મુસ્લિમ ઉમેદવાર જીતી ન શક્યો. ચૂંટણી પરિણામ દર્શાવે છે કે મુસ્લિમ સમુદાયમાંથી 20 લોકો વિજયી થયા છે. નવી લોકસભામાં મુસ્લિમ સાંસદોની સૌથી મોટી સંખ્યા પશ્વિમ બંગાળથી છે. અહીંથી સાત સાંસદ છે. ત્યારબાદ બિહારનું સ્થાન છે. અહીંથી ચાર મુસ્લિમ ઉમેદવાર જીત્યા છે.